CELEX: 32005R1967
Language: fi
Date: 2005-12-01 00:00:00
Title: Komission asetus (EY) N:o 1967/2005, annettu  1 päivänä joulukuuta 2005 , tiettyjen tavaroiden luokittelusta yhdistettyyn nimikkeistöön

2.12.2005   
            
            
               FI
            
            
               Euroopan unionin virallinen lehti
            
            
               L 316/7
            
         
      KOMISSION ASETUS (EY) N:o 1967/2005,
   annettu 1 päivänä joulukuuta 2005,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2), 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset.
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä joulukuuta 2005.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna komission asetuksella (EY) N:o 1719/2005 (EUVL L 286, 28.10.2005, s. 1).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 648/2005 (EUVL L 117, 4.5.2005, s. 13).
   
      LIITE
      
                  Tavaran kuvaus
               
               
                  Luokitus
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kirkas, hieman vaahtoava tuote, jonka väri vaihtelee keltaisesta kullanruskeaan. Tuotteen alkoholipitoisuus on 5,9 tilavuusprosenttia.
                              Se valmistetaan käymisen avulla vierteestä, jonka Plato-aste on 15,3. Käynyt liuos kirkastetaan ja suodatetaan, ja siihen lisätään 3,34 % sokerisiirappia, 0,14 % aromaattisia aineita (joista 75 % saadaan tequilasta), 0,11 % sitruunahappoa ja 0,002 % askorbiinihappoa. Tuote tuoksuu ja maistuu oluelta.
                              Tuote on tarkoitettu sellaisenaan kulutettavaksi. Se esitetään tullille oluena 330 ml:n/0,33 l:n pulloissa, jotka on etiketöity asianmukaisesti.
                           
                        
               
                  2203 00 01
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 2203 00 ja 2203 00 01 nimiketekstin mukaisesti.
                  Tuote on juoma, jota voidaan pitää nimikkeeseen 2203 luokiteltavana maltaasta valmistettuna oluena. Tuote on luokiteltava nimikkeeseen 2203, koska aromaattisena aineena lisätty alkoholi lisää alkoholipitoisuutta ainoastaan 0,04 tilavuusprosenttia. Tämän vuoksi tuotetta ei voida luokitella nimikkeeseen 2208.
                  Harmonoidun järjestelmän nimikettä 2203 koskevan selityksen mukaan sokeria, väriaineita, hiilidioksidia ja muita aineita voidaan lisätä. Näin ollen nimikkeen 2203 oluita voidaan muun muassa maustaa.
               
            
                  
                              2.
                           
                           
                              Mattapintaisesta polyvinyylikloridista (PVC) valmistettu saumaton joustava muoviletku, joka on lääkinnällistä laatua (medical grade) ja jonka seinämän paksuus on noin 0,6 mm ja ulkoläpimitta 5,7 mm. Letkun puhkeamispaine on vähintään 27,6 Mpa, ja se tuodaan keloissa, joissa letkua on noin 1 200 metriä.
                              Tuotetta käytetään yleensä kaasujen tai nesteiden kuljettamiseen, johtamiseen tai jakelemiseen.
                              Vaikka tuotetta voidaan, sen jälkeen kun se on leikattu tarvittavan pituiseksi, käyttää lääketieteellisten välineiden tai laitteiden osana mm. anestesiassa, tehohoidossa, katetroinnissa ja verenkiertojärjestelmissä, sitä ei ole tarkoitettu erityiskäyttöön lääkintälaitteiden osana.
                           
                        
               
                  3917 31 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 39 ryhmän 8 huomautuksen ja CN-koodien 3917, 3917 31 ja 3917 31 90 kuvauksen mukaisesti.
                  Koska tuotetta voidaan käyttää muuhun kuin lääketieteelliseen erityiskäyttöön 90 ryhmän tavaroiden kanssa, sitä ei voida pitää nimikkeen 9018 lääketieteellisenä välineenä tai laitteena.
                  Luokittelu perustuu tuotteen muotoon ja perusaineosaan. Tuote luokitellaan 39 ryhmän 8 huomautuksen nojalla nimikkeeseen 3917.
               
            
                  
                              3.
                           
                           
                              Muoviset polyvinylideenifluoridista (PVDF) valmistetut saumattomat vahvistamattomat kutisteletkut, joiden puhkeamispaine on pienempi kuin 27,6 MPa, pituus noin 25 mm ja halkaisija 9 mm.
                              Kun letkuihin kohdistetaan lämpöä, ne kutistuvat ja muotoutuvat täydellisesti niiden sisään asetettujen esineiden ympärille.
                              Tuotetta käytetään yleensä sähköjohtojen suojaamiseen.
                           
                        
               
                  3917 32 39
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 39 ryhmän 8 lisähuomautuksen ja CN-koodien 3917, 3917 32 ja 3917 32 39 tavaran kuvauksen mukaisesti.
                  Luokittelu perustuu tuotteen perusaineosaan.
                  Letkuja ei voida pitää nimikkeen 8546 eristiminä. Harmonoidun järjestelmän nimikettä 8546 koskevien selitysten mukaan eristimiä käytetään sähköjohtimien kiinnittämiseen, tukemiseen tai kannattamiseen ja samalla eristämään ne sähköisesti toisistaan ja maasta. Näitä letkuja ei voida pitää nimikkeen 8547 eristinputkina.
                  Harmonoidun järjestelmän nimikettä 8547 koskevien selitysten B kohdan mukaan kyseiseen nimikkeeseen eivät kuulu kokonaan eristysaineiset (esim. kumiset, muoviset, punospäällysteiset tekstiililangasta tai lasikuitulangasta) putket, vaan ne luokitellaan perusaineosan mukaan.
               
            
                  
                              4.
                           
                           
                              Vihreä murskattu avokadon hedelmäliha (guacamole), jonka koostumus on seuraava (painoprosentteina):
                              
                                          avokado
                                       
                                       
                                          90,5
                                       
                                    
                                          muut ainesosat (esim. suola, mausteet, sitruunahappo, hapettumisenestoaine, stabilointiaine, säilöntäaine) alle
                                       
                                       
                                          1
                                       
                                    
                                          eri sokereiden määrä ilmoitettuna 20 ryhmän 2 lisähuomautuksen a alakohdan mukaisesti
                                       
                                       
                                          9,6
                                       
                                    Tuote pakataan pakkauksiin, joiden nettopaino on enintään 1 kg.
                           
                        
               
                  2008 99 67
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 20 ryhmän 2 lisähuomautuksen a alakohdan ja 3 lisähuomautuksen sekä CN-koodien 2008, 2008 99 ja 2008 99 67 nimiketekstien mukaisesti.
                  Valmiste ei ole nimikkeen 2103 kastike eikä maustamisvalmisteita oleva sekoitus (ks. nimikettä 2103 koskevat harmonoidun järjestelmän selitykset), koska se ei sisällä merkittäviä määriä mausteita.
                  Valmiste luokitellaan nimikkeeseen 2008, koska sitä on valmistettu enemmän kuin mitä 8 ryhmässä sallitaan.
                  Tuotetta pidetään ”lisättyä sokeria sisältävänä” 20 ryhmän 3 lisähuomautuksessa tarkoitetulla tavalla.